钦定古今图书集成/明伦汇编/宫闱典/第088卷 > 义宁公主 下嫁斛律武都
## 钦定古今图书集成/明伦汇编/宫闱典/第088卷 > 义宁公主 下嫁斛律武都

按《北齐书斛律金传》：“天保四年，解州以太师还晋阳，
车驾复幸其第，六宫及诸王尽从，置酒作乐，极夜方
罢。帝忻甚，诏金第二子丰乐为武卫大将军。因谓金
曰：‘公元勋佐命，父子忠诚，朕当结以婚姻，未为蕃卫’。
仍诏金孙武都尚义宁公主。成礼之日，帝从皇太后
幸金宅，皇后、太子及诸王等皆从。其见亲待如此。”金
子光，光有四子，长子武都，历位特进、太子太保、开府
仪同三司、梁、兖二州刺史，所在并无政绩，唯事聚敛，
侵渔百姓。光死，遣使于州斩之。